|  |  |
| --- | --- |
| Stema noua - mica | **ROMÂNIA****JUDEŢUL CLUJ****CONSILIUL LOCAL AL MUNICIPIULUI DEJ**Str. 1 Mai nr. 2, Tel.: 0264/211790\*, Fax 0264/223260, E-mail: primaria@dej.ro |
|  |

## H O T Ă R Â R E A Nr. 50

**din 8 mai 2015**

**privind aprobarea înscrierii în C.F. Nr. 53890 a terenului și edificiilor preluate de la S.C. Aquasom S.A. și S.C.Termia S.A.**

 **Consiliul local al Municipiului Dej,** întrunit în ședința ordinară din data de 8 mai 2015,

 Având în vedere **proiectul de hotărâre**, prezentat din **iniţiativa primarului Municipiului Dej**, întocmit în baza Raportului Nr. 8.946 din data de 4 mai 2015, al Compartimentului Patrimoniu Public și Privat din cadrul Primăriei Municipiului Dej, prin care se propune aprobarea înscrierii în C.F. Nr. 53890 a terenului şi edificiilor preluate de la S.C. Aquasom S.A. si S.C.Termia S.A., proiect avizat favorabil în şedinţa de lucru a comisiei economice şi de urbanism din data de 7 mai 2015;

 În conformitate cu prevederile ,art. 36, alin. 2 ,lit. c şi art. 45, alin. 3 din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ş T E:**

 **Art. 1.** **Aprobă**  acțiunea formulată în Dosarul Nr. 1106/219/2015 cu privire la înscrierea în C.F. Nr. 53890 a imobilului în suprafață de 1.530 m.p. situat în Strada Carpați Nr. 19, cu Nr. topo 118/2/1/2 având categoria de folosință teren şi edificii, imobil care face parte din domeniul privat al Municipiului Dej, administrat de Consiliul Local Dej.

 **Art. 2.** Cu ducerea la îndeplinire a prevederilor prezentei hotărâri se încredinţează Primarul Municipiului Dej, Compartimentul Juridic şi Compartimentul Patrimoniu Public şi Privat din cadrul Primăriei Municipiului Dej.

 **Art. 3.** Prezenta hotărâre se comunică prin intermediul secretarului, în termenul prevăzut de lege, Prefectului Judeţului Cluj, Primarului Municipiului Dej, Compartimentului Juridic, Compartimentului Patrimoniu Public şi Privat din cadrul Primăriei Municipiului Dej.

**Preşedinte de şedinţă,**

 **Mureșan Aurelian Călin**

 **Nr. consilieri în funcţie - 19**

 **Nr. consilieri prezenţi - 15**

**Nr. voturi pentru - 15**

 **Nr. voturi împotrivă -**

 **Abţineri -**  **Contrasemnează**

 **Secretar, Pop Cristina**